Diari Oficial de la Generalitat Valenciana


Sumari del DOGV 3571, del 30-08-1999 (1999/7283)

RESOLUCIÓ de 16 de juliol de 1999, de la Direcció General d'Indústria i Energia, per la qual s'autoritza la línia elèctrica a 132 kV, ST Vilanova – ST Oliva (tram Gandia – Oliva), i es declara en concret la seua utilitat pública.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3571

Data del DOGV
:   30-08-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/7283


Data del document
:   06-07-1999

Organisme emissor
:   Conselleria d'Ocupació, Indústria i Comerç

Tipus de document
:   Resolució

Descriptors 

:   * Gandia
    * Oliva
    * empresa privada
    * subministrament d'energia elèctrica

RESOLUCIÓ de 16 de juliol de 1999, de la Direcció General d'Indústria i Energia, per la qual s'autoritza la línia elèctrica a 132 kV, ST Vilanova - ST Oliva (tram Gandia - Oliva), i es declara en concret la seua utilitat pública. [1999/X7283]
  
Vist l'expedient incoat pel Servei Territorial d'Indústria i Energia de València, a instància d'Iberdrola, SA, relatiu a l'autorització de la línia elèctrica a 132 kV ST Vilanova - ST Oliva (tram Gandia - Oliva) i declaració en concret de la seua utilitat pública.
  
Atés que la sol·licitud d'autorització indicada ha seguit la tramitació establida en el Decret 2.617/1966, de 20 d'octubre, sobre autorització d'instal·lacions elèctriques; el Decret 2.619/1966, de la mateixa data, sobre expropiació forçosa en matèria d'instal·lacions elèctriques, la Llei 40/1994, d'Ordenació del Sistema Elèctric Nacional; el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'Impacte Ambiental; i la Llei 2/1989, de 3 de març, de la Generalitat Valenciana, sobre Impacte Ambiental.
  
Atés que en el període d'informació pública a què es va sotmetre la sol·licitud no s'hi han presentat al·legacions per part dels afectats.
  
Atés que amb data 6 de març de 1998, Iberdrola, SA, va presentar nova sol·licitud d'autorització administrativa i declaració d'utilitat pública (per modificació del projecte inicial), adjuntant annex al projecte i relació de béns i drets afectats.
  
Atés que en el període d'informació pública a què es va sotmetre la nova sol·licitud no s'hi han presentat al·legacions per part dels afectats.
  
Atés que per part dels organismes afectats s'hi ha informat favorablement.
  
Atés que, amb data 28 de novembre de 1995, la Conselleria de Medi Ambient va formular Declaració d'Impacte Ambiental en la qual es considerava acceptable, solament a efectes mediambientals, el projecte de línia aèria de 132 kV amb origen en el suport núm. 85 de la línia ST Vilanova i ET Oliva (tram Gandia - Oliva), que afecta els termes municipals de Gandia, Daimús, Guardamar, Bellreguard, Miramar, Piles i Oliva (València), tenint en compte el que s'ha disposat en l'Estudi d'Impacte Ambiental i el compliment de les mesures que es recullen en la part dispositiva de la present resolució; i es confirmà en data 3 de setembre de 1998, després de la modificació del projecte presentat inicialment.
  
Atés que la finalitat que es persegueix amb l'establiment de la línia és la millora del subministrament d'energia elèctrica a la zona.
  
Vist l'informe favorable emés per l'òrgan instructor de l'expedient.
  
Aquesta Direcció General d'Indústria i Energia, resol:
  
Primer
  
Autoritzar Iberdrola, SA, la línia elèctrica aèria a 132 kV ST Vilanova- ST Oliva (tram Gandia - Oliva), les característiques principals de la qual són les següents:
  
- Tensió: 132 kV.
  
- Origen: suport núm. 85 línia ST Vilanova - ST Gandia.
  
- Final: ST Oliva.
  
- Longitud i conductor: els indicats en el projecte i els seus annexos.
  
- Suports estructura metàl·lica.
  
- 1 cable de terra, tipus OPGW amb fibres òptiques al nucli.
  
- Aïllament: cadena de deu aïlladors de vidre tipus U100 BS.
  
La finalitat que es persegueix és millorar el subministrament d'energia elèctrica de la zona.
  
Segon
  
Declarar en concret la utilitat pública de la instal·lació elèctrica que s'autoritza als efectes assenyalats en la Llei 40/1994, i la urgent ocupació dels béns i drets afectats que s'assenyalen:
  
Terme municipal de Gandia:
  
- Polígon 8, parcel·la 84, que es correspon amb la parcel·la núm. 100 del perfil longitudinal i planta de l'annex del projecte presentat, propietat de la senyora Carmen Koninckx Bataller, amb domicili a 46245 Gandia (València), c/ Camí del Grau, s/n ?finca Konin?, que està afectada per la implantació del suport núm. 91 bis, que ocupa una superfície de 36,00 m², i també pel vol de la línia, sobre la parcel·la indicada en una longitud de 140 m, que és un terreny de tarongers.
  
- Parcel·la número 2 del perfil longitudinal i planta del projecte, propietat del senyor Juan Ballester Carrión, amb domicili a la carretera de València, 6 (Aubasa), 46445 Gandia, afectat per la implantació del suport número 85 del projecte, que ocupa una superfície total de 73,96 m² i pel vol de la línia al seu pas per la finca, en una longitud de 44 metres.
  
Terme municipal de Miramar:
  
- Parcel·la número 241 del perfil longitudinal i planta del projecte, propietat de la senyora María Domingo Candela, amb domicili al c/ Major, s/n, 46035 Miramar, afectada pel vol de la línia al seu pas per la finca, en una longitud de 58 metres.
  
Tercer
  
Aprovar el projecte d'execució que se sotmetrà a les següents condicions:
  
1. Les obres hauran de realitzar-se d'acord amb el projecte presentat.
  
2. El termini de posada en marxa serà de sis mesos comptats a partir de la notificació de la present resolució.
  
3. El titular donarà compte de la terminació de les obres al Servei Territorial d'Indústria i Energia de València a efectes de reconeixement definitiu i extensió de l'acta de posada en marxa.
  
4. L'administració deixarà sense efecte la present resolució en qualsevol moment en què observe l'incompliment de les condicions que s'hi imposen.
  
5. Condicions d'ordre mediambiental:
  
5.1. Senyalització dels cables de terra en tot el recorregut.
  
5.2. Minimització de l'impacte paisatgístic als trams pròxims a nuclis habitats mitjançant pantalla arbòria o modificació en el disseny del suport; se'n triarà un o un altre d'acord amb el que siga més convenient en cada cas concret.
  
Compliment del que s'ha disposat en el planejament urbanístic de cada municipi per a línies elèctriques, i en qualsevol cas del que s'ha disposat en el Reglament de Línies Elèctriques d'Alta Tensió per a pas per zones urbanes.
  
5.3. Quant a l'afecció a vies pecuàries es complirà el que s'ha disposat en la Llei 3/1995, de 23 de març, de vies pecuàries.
  
5.4. En la realització de les obres es comptarà amb la presència d'un arqueòleg per a garantir que les obres no incidisquen en elements d'interés per al patrimoni.
  
5.5. Presentació a la Direcció General de Qualitat Ambiental del resultat del Programa de Vigilància Ambiental proposat en l'Estudi d'Impacte Ambiental.
  
La present resolució no és definitiva en via administrativa i contra ella podrà interposar-se un recurs d'alçada en el termini d'un mes, comptador des de l'endemà de la notificació, d'acord amb el que s'ha establit en l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.